Beqir Musliu

Beqir Musliu u lind në Gjilan, Kosovë në vitin 1945; vdiq më 24.06.1996, në Prishtinë dhe u varros në Gjilan.

Shkollën fillore dhe të mesme i kreu në Gjilan, ndërsa fakultetin filozofik drejtimi i gjuhës dhe letërsisë shqipe në Prishtinë. Gjenerata e Beqir Musliut në Gjilan patën për ideolog të shkrimeve dhe të jetës politike Rexhep Elmazin, andaj që në shkollë të mesme u mor në biseda informative dhe u burgos. Po në këtë kohë Beqir Musliu filloi të merret edhe me shkrime letrare. Në fillim me poezi e pastaj edhe me tregime, romane, drama e kritika letrare dhe dramaturgjike. Mënyra e të shkruarit dhe metaforat e simbolet e përdorura në shkrimet e tij, atë menjëherë e renditën në rangun e shkrimtarëve me një perspektivë të theksuar. Punimi i parë iu botua në revistën letrare “Jeta e re” të cilën e udhëhiqte Esat Mekuli. Po kjo revistë, tri vite më vonë, në vitin 1965, ia botoi edhe librin e parë.

Shkrimet e Beqir Musliut janë të një niveli të lartë dhe përdorin me mjeshtri të madhe metaforat dhe simbolet, andaj mund të quhet edhe shkrimtar i simboleve.

Puna e tij kryesisht ka të bëjë me gazetari, publicistikë dhe redaktim të revistave. Së pari punoi si gazetar e redaktor në revistën “Zëri i rinisë", e pastaj edhe në “Fjala” të Prishtinës. Së bashku me disa krijues të gjeneratës së vet, sa ishte student, nxori dhe redaktoi revistën letrare “Plejada”, e cila arriti të botohet vetëm deri në numrin 6, sepse pushteti i atëhershëm, duke parë ndikimin e krijimtarisë letrare në masën e gjerë, nuk e financoi dhe e shantazhoi për të mos u botuar. Më vonë Beqir Musliu ishte anëtar i redaksisë, e një kohë edhe redaktor në revistën “Jeta e Re”.

Beqir Musliu është prezantuar thuaja në të gjitha antologjitë e shkrimtarëve shqiptarë të kohës së tij e më vonë. Punimet e tij janë përkthyer në gjuhën frenge, angleze, spanjolle, italiane, arabe, gjermane, hungareze, rumune, turke, sllovake, maqedone, sllovene, serbe dhe kroate.

Tituj të veprave
Veprat e Beqir Musliut:
 * Rima të shqetsueme - Prishtinë
 * Kurorë sonetesh (kushtuar Skënderbeut) - Prishtinë
 * Lulëkuqet e gjakut - Prishtinë
 * Bukuria e zezë - Prishtinë 1968
 * Sezamet - Prishtinë
 * Darka e magjisë - Prishtinë
 * Rropullari - Prishtinë 1978
 * Parabolla - Prishtinë
 * Vegullia - Prishtinë 1979
 * Mbledhësit e purpurit - Prishtinë
 * Ndeshtrasha - Prishtinë 1982
 * Libri i anatemave - Prishtinë
 * Shtrigani i Gjel-Hanit - Prishtinë,
 * Rrokullima - Prishtinë 1989
 * Kori i Gjelave të vdekur - Prishtinë

poezi: 2. „Lulëkuqet e gjakut“ („Rilindja“, Prishtinë, 1966) 3. „Skënderbeu ose shqiponja e maleve“ - kurorë sonetesh („Jeta e re“, Prishtinë, 1968) 4. „Bukuria e zezë“ („Rilindja“, Prishtinë, 1968) 5. „Sezamet“ („Rilindja“, Prishtinë, 1972) 6. „Parabola“ („Rilindja“, Prishtinë, 1976) 7. „Darka e magjisë“ („Rilindja“, Prishtinë, 1978)
 * . „Rima të shqetësuara“ („Jeta e re“, Prishtinë, 1965)

1. Metafizika e Sfidimit 2. Mandragora 3. Klepsidra e Magjisë 4. Martirium 5. Magna Karta 6. Ekzodus 7. Kodeksi i Argasit

prozë: 1. „Vegullia“ - roman („Rilindja“, Prishtinë, 1979)
 * „Mbledhësit e purpurit“ - roman („Rilindja“, Prishtinë, 1982)
 * „Kori i gjelave të vdekur“ - tregime („Dukagjini“, Pejë, 2002)
 * „Makthi“ - roman („Faik Konica“, Prishtinë, 2004)
 * „Amullia“ - roman („Faik Konica“, Prishtinë, 2004)
 * „Krupa“ - roman („Faik Konica“, Prishtinë, 2004)
 * „Skërluta“ - roman („Faik Konica“, Prishtinë, 2004)
 * „Ndeshtrasha“ - roman („Faik Konica“, Prishtinë, 2004)
 * „Skënderbeu“ – poemë („Faik Konica“, Prishtinë, 2004)
 * „Orfeiana“ – Shtatë Libra Anatema - („Faik Konica“, Prishtinë, 2004)

Dramë:
 * „Shtrigani i Gjel-Hanit“ – libër-teatër, tetralogji („Rilindja“, Prishtinë, 1989):
 * Unë Halil Garria
 * Faustiana

* Ora e Kukuvajkës * Panari i Gjilanit * Murana * Kori i Korbave * Familja e Shenjtë * Antifona
 * II „Rrakullima“ – teatër-libër, tetraptik („Flaka e vëllazërimit“, Shkup, 1990):